Minu ema, kes sa oled taevas,  hoia minu kohal kaitsvad käed.  Tean, mu pilgus laotusesse kaevas  tõusuveed ja mõõnad ära näed.    Minu ema, leia mulle kallas,  toetamaks mind, habrast purdepuud,  ja kui rappun  lainte meelevallas,  lootusega lahasta mu luud.    Minu ema, soeta mulle sõrmus,  ohu kaitseks millel võlujõud,  soeta seisupind, kus niiskub põrmus  headuse ja halastuse põud.    Minu ema, edasta mu palve  Temale, kes sulle lähemal -  lasku tulel tantsida mu talve,  kas või kõige, kõige vähemal.